REFERAT FRA HOVEDSTYREMØTE I GRESVIK IF 19. JUNI 2008

Tilstede: Kjetil Føreid, Jan Simensen, Morten Helminsen, Ingrid Sandrud og Svein Thoresen.

Forfall: Håndball, fotball, Morten Karlsen, Wenche Winther.

Dette var en sommeravslutning preget av få saker og enkel bespisning, men allikevel bør følgende nevnes:

# Klubben har søkt om midler til en klubbutviklings-prosess. Får vi penger, er det enkelte navn som vil bli spurt om de kan tenke seg å delta i en slik prosess.

# Vi har drøye millionen i banken, men selve driften har så langt i år gått med 100 000 kroner i minus.

# GIF kjøper ut traktoren som i sin tid ble anskaffet sammen med FFK.

# Med utgangspunkt i et spørsmål fra juniorlaget om bonus etter utstyrsavtalen, ble vi enige om å be om et evalueringsmøte om selve avtalen. Det er flere ting som vi ikke er fornøyd med når det gjelder avtalen.

# Vi har fått 31 200 kroner i driftsstøtte fra Fredrikstad kommune.

# Klubben har fått en klage på vårt avslag om dekning av en frontruteskade i forbindelse med parkering i Trondalen. Selv om klagen ikke endrer vår holdning, søker vi allikevel juridisk hjelp hos et klubbmedlem.

# Vi har også fått en klage på vedtaket om å opprettholde en gyldig sponsorkontrakt. Heller ikke her endrer vi vår holdning.

# Et håndballag har reklamert på dårlige bager og fått til svar at de kan få et annet merke. Dette er et utslag av utstyrsavtalen som også må diskuteres.

# Påstått misnøye med at Haua BK får låne garderober og bane i Trondalen gjør at vi må ta et møte med denne klubben.

# En forelder har klaget på tildelt kioskvakt. Vi tar skriftlig kontakt med vedkommende og forklarer at det forventes at vi alle bidrar til fellesskapet gjennom dugnadsarbeid.

# Neste møte i hovedstyret blir torsdag 14. august klokken 18.

Oksviken, 26. Juni 2008

Svein Thoresen, sekretær